Document ID: 32000R0983

Uredba Komisije (ES) št. 983/2000
z dne 11. maja 2000
o spremembi Uredbe (ES) št. 20/98 o določbah za uporabo Uredbe Sveta (ES) št. 2200/96 o pomoči organizacijam proizvajalcev, ki jim je bilo izdano začasno priznanje
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 1257/1999 [2], in zlasti člena 48 Uredbe,
ob upoštevanju naslednjega:
(1) Uredba Komisije (ES) št. 20/98 [3], kakor je bila nazadnje spremenjena z Uredbo (ES) št. 243/1999 [4], določa pravila za pomoč, ki se izplača organizacijam proizvajalcev, ki jim je bilo izdano začasno priznanje v skladu z Uredbo Komisije (ES) št. 478/97 z dne 14. marca 1997 o podrobnih pravilih za uporabo Uredbe Sveta (ES) št. 2200/96 o začasnem priznanju organizacij proizvajalcev [5], kakor je bila spremenjena z Uredbo (ES) št. 243/1999.
(2) Način financiranja te pomoči, kot je določen v členu 52 Uredbe (ES) št. 2200/96, je bil spremenjen z veljavnostjo od 1. januarja 2000 z Uredbo Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi določenih uredb. Ta pomoč se v bodoče šteje za intervencijo, namenjeno stabilizaciji kmetijskega trga v smislu člena 1(2)(b) Uredbe Sveta (ES) št. 1258/1999 z dne 17. maja 1999 o financiranju skupne kmetijske politike [6].
(3) Zaradi takšnih okoliščin je potrebno spremeniti Uredbo (ES) št. 20/98 in jo uskladiti z novimi razmerami.Te spremembe se nanašajo zlasti na upravičenost do pomoči za začasno priznanje v okviru Jamstvenega oddelka EKUJS, na roke za vložitev zahtevkov za pomoč in roke njihovega izplačila, na nove opise regij, ki izpolnjujejo pogoje za različne deleže financiranja, da bi te opise uskladili z opisi v Uredbi Sveta (ES) št. 1260/1999z dne 21. junija 1999 o splošnih določbah o strukturnih skladih [7], in nazadnje na obveznost držav članic, da preverjajo izpolnjevanje pogojev za dodelitev pomoči.
(4) Potrebno je pojasniti, da se ta uredba uporablja za pomoč, izplačano na podlagi načrtov za priznanje, sprejetih od 1. januarja 2000, in za pomoč, izplačano na podlagi načrtov za priznanje, sprejetih pred 1. januarjem 2000 za letna obdobja z začetkom od 1. januarja 2000.
(5) Ukrepi predvideni s to uredbo so v skladu z mnenjem Upravljalnega odbora za sveže sadje in zelenjavo-
SPREJELA NASLEDNJO UREDBO:
Člen 1
Uredba (ES) št. 20/98 se spremeni na naslednji način:
1. Tretja alinea člena 1(2)(d) se črta.
2. Člen 2(2)(d) se nadomesti z naslednjim:
"(d) se izplača v letnih obrokih ob koncu vsakega letnega obdobja za izvajanje načrta za priznanje. Za izračun zneska letnega obroka lahko države članice kot osnovo uporabijo letno trženo proizvodnjo, ki se nanaša na letno obdobje, ki je različno od obdobja, za katero se izplača letni obrok, kjer to upravičujejo kontrole. Obdobje, za katero uporabljeno letno obdobje ne sovpada z dejanskim zadevnim letnim obdobjem, mora biti krajše od 12 mesecev."
3. Drugi pododstavek člena 3(1) se nadomesti z naslednjim:
"Vlaganja, ki bi lahko izkrivljala konkurenco na področju drugih gospodarskih aktivnosti organizacije se izključijo."
4. Člen 5 se nadomesti z naslednjim:
"Člen 5
1. Vsaka organizacija proizvajalcev vloži le en zahtevek za pomoč iz členov 2 in 3 v treh mesecih po koncu vsakega letnega obdobja, kot je navedeno v členu 2(2)(d).
2. Organizacija proizvajalcev vsem zahtevkom za pomoč priloži pisno izjavo, da organizacija:
- ravna in bo ravnala v skladu z Uredbami (ES) št. 2200/96 in (ES) št. 478/97 ter s to uredbo,
- ni izkoristila, ne izkorišča in ne bo izkoristila posredno ali neposredno dvojnega financiranja Skupnosti ali države za ukrepe, za katere je odobreno financiranje s strani Skupnosti v skladu s to uredbo.
3. Države članice izplačajo pomoč v šestih mesecih po prejemu popolnega zahtevka."
5. Člen 8 se nadomesti z naslednjim:
"Člen 8
Države članice so zaradi nastalih izdatkov v zvezi s pomočjo iz členov 2 in 3 upravičene do pomoči Jamstvenega oddelka EKUJS."
6. Člen 9 se nadomesti z naslednjim:
"Člen 9
Prispevek Skupnosti k pomoči iz člena 2 znaša:
- 75 % upravičenih javnih izdatkov za regije iz ciljev 1 in 2, kot so navedene v členu 1 Uredbe (ES) št. 1260/1999,
- 50 % upravičenih javnih izdatkov za druge regije."
7. Člen 10 se nadomesti z naslednjim:
"Člen 10
1. Prispevek Skupnosti k pomoči iz člena 3, izražen v ekvivalentu subvencije v kapitalu, ne presega naslednjih odstotkov upravičenih investicijskih stroškov iz člena 3:
- 50 % v regijah iz ciljev 1 in 2 iz člena 1 Uredbe (ES) št. 1260/1999,
- 30 % v drugih regijah.
2. Zadevne države članice se morajo obvezati, da bodo prispevale najmanj 5 % upravičenih investicijskih stroškov iz člena 3.
3. Upravičenci do pomoči za kritje upravičenih stroškov naložb iz člena 3 plačajo najmanj:
- 25 % v regijah iz ciljev 1 in 2 iz člena 1 Uredbe (ES) št. 1260/1999,
- 45 % v drugih regijah."
8. Člen 11 se nadomesti z naslednjim:
"Člen 11
Brez poseganja v kontrole, opravljeno v skladu z Naslovom VI Uredbe (ES) št. 2200/96, države članice izvajajo kontrole organizacij proizvajalcev, da bi preverile, ali izpolnjujejo pogoje za dodelitev pomoči iz členov 2 in 3."
9. Člen 12 se nadomesti z naslednjim:
"Člen 12
1. Če kontrola, opravljena v skladu s členom 11, pokaže, da:
- je vrednost tržene proizvodnje manjša od zneska, uporabljenega za izračun pomoči iz člena 2, ali
- pomoč, na katero se nanaša ta uredba, ni bila uporabljena v skladu s predpisi ali z odobrenim načrtom za priznanje,
mora upravičenec povrniti dvakratni znesek neupravičeno izplačanega zneska skupaj z obrestmi za čas med plačilom in povračilom.
Obrestna mera je enaka meri, ki jo uporablja Evropska centralna banka za poslovanje v evrih, kot je objavljena v seriji C Uradnega lista Evropskih skupnosti, veljavni na dan neupravičenega izplačila, povečani za tri odstotne točke.
2. Če razlika med dejansko izplačano pomočjo in pomočjo, ki pripada upravičencu, presega 20 % slednje, mora upravičenec vrniti vso prejeto pomoč skupaj z obrestmi, kot je navedeno v odstavku 1.
3. V primeru napačne izjave, podane namerno ali iz hude malomarnosti, o zadevi v okviru te uredbe, se zadevna organizacija proizvajalcev izključi iz prejemanja pomoči za preostali čas trajanja načrta za priznanje, ki se trenutno izvaja.
4. Odstavki 1, 2 in 3 se uporabljajo brez poseganja v druge kazni, ki se določijo, kot je predvideno v členu 48 Uredbe (ES) št. 2200/96."
Člen 2
Ta uredba začne veljati sedmi dan po objavi v Uradnem listu Evropskih skupnosti.
Uporablja se za pomoč, izplačano za načrte za priznanje, sprejete od 1. januarja 2000, in za pomoč, izplačano za letna obdobja z začetkom po 1. januarju 2000 za načrte za priznanje, sprejete pred 1. januarjem 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. maja 2000

Labels: 19
5
6